Jabarkan Kempen presiden 2016 dari Donald Trump dalam bahasa melayu

Pada 16 Jun 2015, Trump telah membuat pengumuman rasmi pencalonannya untuk menjadi Presiden Amerika Syarikat ke-45 dalam Pilihan raya Presiden Amerika Syarikat 2016 dari rumah beliau di dalam Trump Tower, Bandar Raya New York.

Trump melancarkan kempen presiden 2016 beliau dengan mengisytiharkan "Kita akan Buat Negara Kita Hebat Semula" dan bekerja keras untuk menjadi "seorang presiden yang rajin mencipta pekerjaan".

Slogan rasmi yang diguna oleh Donald Trump untuk kempen presiden 2016 ialah "Make America Great Again". Itu juga slogan sama yang diguna oleh Ronald Reagan semasa beliau menjadi Presiden Amerika Syarikat Ke-40.

Keselamatan sempadan dan kenyataan pendatang tanpa izin

Pada 06 Julai 2015, Trump telah mengeluarkan satu kenyataan bertulis untuk menjelaskan kedudukannya mengenai kepentingan keselamatan sempadan, undang-undang dan isu pendatang asing tanpa izin (PATI) bagi sesebuah negara yang telah mendapat banyak penerimaan yang sangat negatif daripada pengkritiknya.

Dalam penjelasan bertulis beliau, dia menyatakan: "Apabila Mexico menghantar rakyatnya secara haram, mereka tidak menghantar dengan kebaikan mereka ... mereka tidak menghantar anda ... mereka menghantar orang yang mempunyai banyak masalah dan mereka membawa masalah bersama dengan mereka ... mereka membawa dadah, mereka membawa jenayah, mereka membawa perogolan dan ada beberapa ... yang saya menganggap ... adalah orang baik... Tetapi kita tidak tahu. Kerana kita tidak mempunyai perlindungan dan kita tidak mempunyai kecekapan, kita tidak tahu apa yang sedang berlaku. Dan ia perlu berhenti dan ia perlu memberhentikan dengan pantas."